અઘરા લક્ષ્યાંકને પાર કરવા ઉપરાંત પ્રી-ક્વૉર્ટરમાં પહોંચવા આ મૅચમાં હાલાઈ ભાટિયાએ જીત મેળવવી જરૂરી હતી ત્યારે જવાબી બૅટિંગમાં શરૂઆત ધીમી થઈ હતી. ત્રીજી ઓવરમાં ૨૩ રનના સ્કોર પર જેના પર મોટો મદાર હતો તેવા સાગર ઉદેશીની વિકેટ પડી જતાં ટીમ માટે ટેન્શન થઈ ગયું હતું. હાલાઈ ભાટિયાનો સ્કોર ધીમે-ધીમે આગળ વધી રહ્યો હતો ત્યારે પાંચમી ઓવરમાં હિતેશ વાઘે એક વિકેટ ખેરવીને ૪૪ના સ્કોરમાંથી ૧૦ રન માઇનસ કરાવી ૩૪ રન પર ઉતારી બૅટિંગ-ટીમ માટે જીત વધુ અઘરી બનાવી દીધી હતી. જોકે આગળની સફરમાં હાલાઈ ભાટિયાનો એકેય બૅટ્સમૅન મેઘવાળના ધુરંધર બોલરો સામે ફાવી ન શકતાં ૧૦ ઓવરના અંતે ૮ વિકેટે ૬૪ રન જ થતાં તેમનો ૬૯ રને પરાજય થયો હતો.